(साभारःहिंदुस्तान,पटना,20 दिसम्बर,2009)
(साभारःहिंदुस्तान,पटना,20 दिसम्बर,2009)
भारतीय संस्कृति में पान के सभ तरहें शुभ मानल जाइत छैक। धर्म, संस्कार, अध्यात्म में सेहो पानक उपयोग अनादि काल सं कएल जा रहल छैक। मोन नहिं पड़ैत अछि जे पानक अतिरिक्तो कोनो चीज कें स्वर्गो में अनुपलब्ध बताओल गेल हुअए। दैनिक जागरण,पटना,16 दिसम्बर,2009 केर संस्करण में,तरुणजीत जी के एकटा रिपोर्ट छपल छनि जहि में कहल गेल छैक जे पान के आओरो कतेक काज छैक। एकर इस्तेमाल सं नीरोगी रहल जा सकैछ,से कम्मे लोक के बूझल हेतनि । भोजनोपरांत, मुंहक स्वाद बढएबा लेल पान बड्ड उपयोगी छैक। सूखल पान के चूरिकए (दस ग्राम) दिन में तीन-चारि बेर चिबेला सं पायरिया के शिकायत दूर भ जाइत छैक। एतबे नहिं, चोट लगला पर पान के गर्म क कए चोट लागनल जगह पर बांधि लेला सं किछुए घंटा बाद दर्द पड़ा जाइत छैक। जं सर्दी के कारण रात में खांसी बढ़ि जाए, त पान में आजवाइन द क चिबेबाक चाही । किडनी खराब भेला पर, बिना कोनो मसाला के पानक इस्तेमाल सं लाभ हएत। एहि दौरान, शाकाहारी लोकनि के बेसी मसल्ला आ मेरिचाई सं परहेज करबाक चाही। मांसाहार आ अंडो सं परहेज उचित। पाकि गेल पर अथवा छाला पड़ि गेला पर पानक रस को गर्म क कए लगएला सं आराम बूझि पड़त। J कब्ज में सेहो पान उपयोगी । जुकाम भेला पर पान में लांग मिला क खएला सं जुकाम जल्दी पाकि जाइत छैक । श्र्वास नली सं संबंधित बिमारी भेला पर पानक तेल गर्म क कए छाती पर एक हफ्ता लगएला सं स्थिति सामान्य भ जाएत । पान में पाकल सुपारी खएला सं पानक स्वाद बढ़ि जाइत छैक। ओना तं अपन देश में कतेको तरहक पान भेटैत छैक,मुदा मगही, बनारसी, आ देसी पानक औषधीय गुण प्रसिद्ध छैक। अधिकांश लोग शौकिया पान खाइत छथि आ जे अभ्यस्त छथि हुनको पानक औषधीय गुण देया बूझल नहिं रहैत छनि।
 पूर्णिया प्रमंडलीय अभिलेखागार कैथी लिपि के जननिहारक कमी सं जूझि रहल अछि । एहि कारणें,दरभंगा महाराजक काल में एहि लिपि में लिखल गेल खतियान सं संबंधित भूमि-विवाद सेहो लंबित छैक। कैथी लिपि के ओ जानकार लोकनि आब नहिं रहलाह जे खतियान के पढ़िकए समझ सकथि आ ओकर हिन्दी प्रतिलिपि तैयार करबा में सहयोग क सकथि। गत चारि बरख सं ई समस्या बरकरार अछि। तें, अभिलेखागार में राखल वर्ष 1898 सं ल कए 1903 धरिक सर्वे के खतियान राई-बेनमा भेल छैक। बाबत पूर्णिया के उप-समाहर्ता भूपेंद्र कुमार सिंह के कहब छनि जे अभिलेखागार में कैथी लिपि के ज्ञाता के नियुक्ति विभागक लेल एकटा पैघ मुसीबत बनल अछि,यद्यपि हुनकर इहो कहब छनि जे एकरा लेल विभागीय तौर पर प्रयास कएल जा रहल छैक।
 पूर्णिया अभिलेखागार में प्रतिलिपिकार के पद पर नियुक्त अर्जुन प्रसाद वर्ष 2005 में सेवानिवृत्त भ गेलाह। श्री प्रसाद असगर शख्स छलाह जनिका कैथी लिपि पढ़ए अबैत छलनि । हुनक सेवानिवृत्तक चारि बरख बीतलाक बादो ई समस्या बनल छैक जे कैथी लिपि में लिखल खतियान के पढत। श्री प्रसाद कहलनि जे वर्ष 1898 के सर्वे सं ल कए वर्ष 1903 धरिक सर्वे में बनल सब खतियान कैथी लिपि में लिखल छैक। पूर्णिया के ओ सबटा खतियान अभिलेखागार में राखल छैक । उल्लेखनीय अछि जे एहि बीचक खतियान में किशनगंज, अररिया आ कटिहारक खतियान सेहो शामिल छैक। श्री प्रसादक सेवानिवृत्ति के बाद सं विभागक लेल मुसीबत बढि गेल छैक। एहि खतियान सबसं संबंधित मोकदमो सब लंबित छैक। दरभंगो सर्वे ऑफिस में कैथी लिपि के मारिते खतियान हेबाक सूचना अछि।
 (सहयोगः www. navbihar. blogspot. com)
श्री हरिशंकर श्रीवास्तव शलभ लिखल अंग लिपि का इतिहास में कैथी लिपि संबंधी पर्याप्त सामग्री उपलब्ध छैक। एहि पुस्तक लेल संपर्क करूःश्री अरविन्द श्रीवास्तव(09431080862)
पूर्णिया अभिलेखागार में प्रतिलिपिकार के पद पर नियुक्त अर्जुन प्रसाद वर्ष 2005 में सेवानिवृत्त भ गेलाह। श्री प्रसाद असगर शख्स छलाह जनिका कैथी लिपि पढ़ए अबैत छलनि । हुनक सेवानिवृत्तक चारि बरख बीतलाक बादो ई समस्या बनल छैक जे कैथी लिपि में लिखल खतियान के पढत। श्री प्रसाद कहलनि जे वर्ष 1898 के सर्वे सं ल कए वर्ष 1903 धरिक सर्वे में बनल सब खतियान कैथी लिपि में लिखल छैक। पूर्णिया के ओ सबटा खतियान अभिलेखागार में राखल छैक । उल्लेखनीय अछि जे एहि बीचक खतियान में किशनगंज, अररिया आ कटिहारक खतियान सेहो शामिल छैक। श्री प्रसादक सेवानिवृत्ति के बाद सं विभागक लेल मुसीबत बढि गेल छैक। एहि खतियान सबसं संबंधित मोकदमो सब लंबित छैक। दरभंगो सर्वे ऑफिस में कैथी लिपि के मारिते खतियान हेबाक सूचना अछि।
 (सहयोगः www. navbihar. blogspot. com)
श्री हरिशंकर श्रीवास्तव शलभ लिखल अंग लिपि का इतिहास में कैथी लिपि संबंधी पर्याप्त सामग्री उपलब्ध छैक। एहि पुस्तक लेल संपर्क करूःश्री अरविन्द श्रीवास्तव(09431080862)
दैनिक जागरण,15 दिसम्बर,2009 केर पटना संस्करण में प्रकाशित अनिल झाजी के रिपोर्ट पर विश्वास करी,त आस्था के प्रतीक शालिग्राम पत्थर के तस्करी पैघ पैमाना पर भ रहल छैक। मुदा सरकार कान में तेल द क सूतल अछि। शालिग्राम पत्थर कारी रंगक होईत छैक । एकर पूजा हर घर में होइत छैक। कतेको देश में रहनिहार भारतवंशी हिंदू परिवारक लेल ई पत्थर आस्था केर प्रतीक मानल जाईत छैक। पश्चिमी चम्पारण के जिला मुख्यालय बेतिया सं करीब 110 किमी दूर वाल्मीकिनगर स्थित गंडक नदी में ई बहुतायत में पाओल जाइत छैक। पहिले एहि ठाम सं पूजा-पाठक लेल केओ एकाध टा पत्थर ल जाइत छल। मुदा आब एहि पत्थर के तस्करी भ रहल अछि। तस्कर सबहक नेटवर्क नेपालक राजधानी काठमांडू सं ल कए उत्तरप्रदेश के बनारस तक छैक।
 एहि नदी के कतहु गंगा, कतहु नारायणी त कतहु काली गंडकी के नाम से जानल जाइत छैक। बिहार आ नेपालक सीमा पर गंडक, सोनभद्र आ ताम्रभद्र के मिलन स्थल पर त्रिवेणी के नाम सं जानल जाइत छैक। जनश्रुति छैक जे जालंधर के पत्नी विन्दा द्वारा शापग्रस्त भेलाक बाद भगवान एही नदी में शरण लेने छलाह। तें,एही नदी में शालीग्राम पाओल जाइत छैक। स्थानीय लोको सभहक दावा छैक जे एहि नदी के अतिरिक्त शालिग्राम आओर कतहु नहिं पाओल जाइत छैक। गंडक बराज के निचला भाग के फाटक नम्बर 01 से करीब 7-8 किलोमीटर दूर धरि किछु तस्करी के प्रयोजन सं शालिग्राम के तलाश करैत माफिया सब के देखल जा सकैछ। एहि ठाम सं पत्थर नेपाल आ उत्तर प्रदेश में बनारस तक पठाओल जाइत अछि। इएह स्थिति रहल त ऊ दिन दूर नहिं जब शालिग्राम के नदी सं बहराकए म्यूजियम में शरण लेबए पड़तनि।
 Subscribe to: Posts (Atom)